cyanic-selkie/wikianc huggingface dataset:
Loddsnor
Prinsipp og utforming
Prinsippet blir ivaretatt ved at et lodd med lite volum og stor masse festes i enden på en lang snor med minst mulig volum og masse. Enden av loddet er formet som en spiss. Ved å feste øvre enden av snoren i et punkt, vil loddet bli trukket mot jordens tyngdepunkt av gravitasjonskraften. Spissen av loddet vil derfor være et punkt som ligger i en nedfelt normal fra loddsnorens festepunkt mot en horisontal vannflate, og snoren vil danne en linje i den nedfelte normalen. Denne loddlinjen er ikke identisk med normalen på den teoretiske ellipsoiden for jorden. Avviket fra denne retningen kalles for loddavviket på stedet.
I motsetning til et vaterpass, et optisk lodd, eller et laser-lodd, krever loddsnoren ingen justering eller kalibrering for å vise riktig loddlinje. Forutsetningen er imidlertid at loddsnoren ikke blir påvirket av ytre krefter (vind eller magnetisme).
International Times
International Times (IT) var en undergrunnsavis som ble grunnlagt i London i 1966. Blant redaktørene var John Hopkins, David Mairowitz, Pete Stansill, Barry Miles, Jim Haynes og skuespillforfatteren Tom McGrath. I ulike tider bidro også Jack Moore, avantgarde-forfatteren Bill Levy og Mick Farren, sanger i gruppa The Deviants, i redaksjonen.
Kort tid etter den første utgivelsen ble navnet International Times endret til IT etter trusler om rettssak fra Londonavisen The Times. Avisens logo var et bilde av stumfilmstjernen Theda Bara, kjent som «The Vamp», i svarthvitt. Grunnleggerne hadde egentlig tenkt seg å bruke et bilde av stumfilmstjernen Clara Bow, kjent som «the it girl», en hentydning til avisens nye tittel, men ved en feiltagelse ble Theda Bara brukt isteden. Straks det var i bruk, var det ingen grunn til å endre det slående nærbilde av stumfilmstjernens stirrende blikk. Avisen fikk et visst politisk og kulturelt gjennomslag, og Paul McCartney var blant dem som donerte til og støttet avisen.
Historie
International Times ble grunnlagt den 14. oktober 1966 ved konsertlokalet The Roundhouse med en gigg hvor Pink Floyd spilte. Begivenheten lovte en «Pop/Op/Costume/Masque/Fantasy-Loon/Blowout/Drag Ball» og med Soft Machine, calypsoband, «strips & trips», happeninger, filmer og annet. Lanseringen av International Times ble høystemt beskrevet som «en av de to mest revolusjonerende hendelser i historien til engelsk alternativ musikk og tenking. IT-hendelsen var viktig fordi den markerte den første anerkjennelse av en raskt spredende sosio-kulturell revolusjon som hadde sin parallell i USA.» av Daevid Allen i Soft Machine.
Fra april 1967, og for en tid senere, foretok politiet rassia av kontorene til International Times i et forsøk, ble det sagt, å tvinge avisen til å opphøre. En støttekonsert kalt «The 14 Hour Technicolor Dream» ble holdt ved Alexandra Palace den 29. april 1967. Blant gruppene som spilte var Pink Floyd, The Pretty Things, Savoy Brown, The Crazy World of Arthur Brown, Soft Machine, The Move, og Sam Gopal Dream.
Som svar på ytterligere en rassia i avisens kontorer foretok Londons alternative presse ved en anledning et «gjengjeldelseangrep» på politiet, noe som også lyktes og fikk avisen Evening Standard til å benytte overskriften «Raid on the Yard». Den sosialistiske undergrunnsavisen «Black Dwarf» («Svarte Dverg») publiserte en detaljert guide til Scotland Yard, komplett med diagrammer, beskrivelser av særskilte dører og utdrag av overhørte samtaler i kontorene til Special Branch, den særskilte avdelingen av det britiske politiet som håndterer nasjonal sikkerhet. En anonym forfatter, eller «Den blå dvergen» som han kalte seg selv, beskrev hvordan han leste grundig gjennom politirapporter og hevdet også å ha tatt prøver av whiskymerkene på politimesterens kontor. En dag eller to senere annonserte The Daily Telegraph at den motkulturelle rassiaen og «gjengjeldelseangrepet» hadde tvunget politiet til å utstede nye sikkerhetspass.
IT opphørte å komme ut i 1972 etter å ha blitt dømt for å ha trykt kontaktannonser for homofile menn og for en lengre periode i 1974, men ble slått sammen med Maya, en annen undergrunnsavis. Den ble gjenopplivet i 1975 og fortsatte fram til 1982. I 1986 dukket den opp igjen og fortsatte sporadisk inn i 1990-årene. Det er utkommet totalt 209 utgaver. IT var samtidig med andre radikale undergrunnsaviser i London, blant annet Oz, Friends og Ink.
Bidragsytere
Mange mennesker som ble framtredende navn i Storbritannia har skrevet for IT, blant annet den feministiske kritikeren Germaine Greer, poeten og sosialkommentatoren Jeff Nuttall, okkultisten Kenneth Grant, og DJ-en John Peel. Det var mange originale bidrag fra undergrunnsskribenter som Alexander Trocchi, William Burroughs og Allen Ginsberg.
Ledende redaksjonelle bidragsytere på slutten av 1970-tallet var Heathcote Williams, Max Handley, Mike Lesser, Eddie Woods (Amsterdam-redaktør), og Chris Sanders.
I 1986 ble IT lansert på nytt av Tony Allen og Chris Brook. Etter to utgivelser (#1 og 2, 1986) gikk Allen ut av redaksjonen, og Brook fortsatte med en revitalisert redaksjon i ytterligere to utgaver (#3 og 4, 1986). I henholdsvis 1991, 1994 og 2000 kom det bare ut enkeltnumre. I 1996 mente Brook og andre at det var på tide å få en tilstedeværelse på Internett, opprinnelig gjennom den alternative serveren «Phreak». Det er for tiden to arkivkilder på Internett: International Times som avisens nettsted, og et uavhengig arkiv, som er skannet og lagret av ulike redaktører og bidragsytere.
International Times arkiv
«International Times (IT) Archive» er et åpent online-arkiv av alle tidligere utgaver av International Times. Det blir vedlikeholdt av en forløper av IT, Longhair Times, utgitt 1. april 1966 med den bevisst feilaktige merknaden «siste utgave», og var en mer beskjeden fotostatkopiert «avis» bestående av et flyveblad. Fortsettelsen av denne journalen består av alle utgavene og nettsiden til den siste redaksjonelle gruppen av IT (#4 1986). Arkivet ble lansert den 16. juli 2009 ved Idea Generation Gallery.
ITs arkiv ble grunnlagt av Mike Lesser med støtte fra andre bidragsytere og redaktører som Mick Farren, John «Hoppy» Hopkins, Dave Mairowitz, Pete Stansill, Heathcote Williams og andre.
Giuseppe Bofondi
Giuseppe Bofondi (født 24. oktober 1795 i Forlì i Italia, død 2. desember 1867) var en av den katolske kirkes kardinaler. Han var tilknyttet Den romerske kurie, og var blant annet statssekretær i februar 1848.
Rasjonalitet
Rasjonalitet brukes også innenfor matematikken, se Rasjonal funksjon
Det som er rasjonelt er i samsvar med fornuften. En handling er rasjonell dersom den gir det ønskede resultatet på en ikke-tilfeldig måte.
Den kjente tyske sosiologen Max Weber skiller mellom 4 typer handling:
Man kan også skille mellom subjektiv og objektiv rasjonalitet. En aktør er:''
Sentralt om temaet rasjonalitet står teorien om rasjonelle valg og rasjonelle aktører, blant annet innenfor spillteorien.
Én Verden
Én Verden er den norske avdelingen av World Federalist Movement (WFM). WFM er en internasjonal, tverrpolitisk og uavhengig organisasjon med 23 medlemsorganisasjoner i 21 land. WFM har konsultativ status i FNs økonomiske og sosiale råd. Én Verden har som formål å bygge og styrke FN med mål om å skape én verdensføderasjon. Slagordet til foreningen er «Fred gjennom verdenslov».
Program
Én Verden arbeider for fred og for en verden som bygger på internasjonal lov og rett. Organisasjonen arbeider både nasjonalt og internasjonalt for å støtte FNs arbeid for fred og sikkerhet, for respekt for menneskerettighetene, for beskyttelse av jordas felles miljø og for det globale rettssamfunn.
Én Verdens aktivitet er rettet inn mot studier av ulike regionale konflikter, møter og seminarer om verdensføderalisme, FN og menneskerettigheter, oppbygging av demokratiske rettsstater, samt deltagelse i samarbeidende organisasjoners aktiviteter.
Styret
Styret i Én Verden som ble valgt på årsmøtet i 2008, gjenvalgt 2010:
Willum Mechlenburg
Willum Mechlenburg, også Wilhelm Mechlenborg (født 20. mars 1615 i Haderslev i Danmark, død 3. november 1677 i Drammen ) var godseier, trelasthandler og skipsreder, kammerråd og overhoffrettsassessor, og fungerte som lensherre for Eiker len 1652 - 1663.
Mechlenburg var fra 1642 til 1668 dansk konsul og resident i Dünkirchen (Dunkerque). I 1649 kom han til Norge for å bli leder for det militære regnskapsvesen (zahlkommissarius) fra 1649 til 1653. Han hadde også flere andre offentlige stillinger, bl.a. landkommissær og assistensråd i overhoffretten.
Mechlenburg forpaktet Sem på Eiker med sine 786 undergårder fra 1652 til 1663. Han var ikke lensherre for Eiker len men hadde som forpakter av Sem mange av oppgavene som lensherrene hadde hatt, derfor regnes han gjerne som den siste lensherren i Eker len. Med gården Sem fulgte også Semsagene, noe som gjorde Mechlenburg interessert i trelasthandel. Han bosatte seg på Bragernes i 1657 hvor han hadde fått oppført den såkalte «Mechlenburg-gården». Hovedbygningen var oppført i mur og hadde 14 værelser i 1. etasje, og var på 3 etasjer pluss loftetasje. Den var en av Drammens største og mest påkostede gårder, og han var antakelig Drammens mest velstående borger.
Han forpaktet fra 1669 til 1671 også Fossesholm på Eiker med dens undergårder og sager. Han hadde flere offentlige verv og engasjerte seg i Drammens-politikken. Sammen med tollforvalter Daniel Knoff (1614-1687) anla han Drammens første skipskran under Kobbervik og anla en reperbane som var i drift i 200 år. Knoff som var en venn av Mechlenburg fikk bygget og finansierte Strømsø kirke, det var kanskje årsaken til at Willum Mechlenburg da han døde 3. november 1677 ble begravet ved denne kirken og ikke ved Bragernes. Også konen Isabella var blitt begravet ved Strømsø kirke etter sin død 16. november 1676. Hun var den første i Drammen som ble begravet om natten, en skikk som inneholdt en stor praktutfoldelse og var forbeholdt de fornemste borgere. Skikken stammet fra Frankrike, og kom til Norge via Danmark på 1670-tallet.
Slekt
Døtrene Anna Cathrine og Isabella var gift med henholdsvis Mathias de Tonsberg (som nevnt) og Christian Stockfleth. Og datteren Sophie Amalie Mechlenburg (omkr. 1660-1699) ble gift med myntmester i Christiania Peter Grüner (1656-1695), som også var postmester i samme by.
Litteratur
Mecklenburg (dänisch-norwegische Familie) Mecklenburg (Dano-Norwegian family)
Kognitiv psykologi
Kognisjon er et viktig tema innen psykologien. Historisk har temaer rundt kognisjon vært sentrale både i filosofi og psykologi. Moderne kognitiv psykologi har viktige røtter blant annet fra Gestaltpsykologien. I 1960-årene fikk kognisjonspsykologienet stort oppsving gjennom den såkalte «kognitive revolusjon», der forskere innenfor områder som datateknologi, lingvistikk og nevrovitenskap etablerte en felles plattform med kognisjon som hovedtema. Moderne psykologi ble sterkt preget av denne omveltningen, noe som synes i en rekke bidrag innenfor hukommelseforskning, språk, tenkning, emosjonspsykologi, sosialpsykologi og sosial kognisjon, og så videre. Kognitiv psykologi, sammen med andre informasjonsvitenskaper, inngår i et forskningsfelt kalt kognisjonsvitenskap («cognitive science»).
Viktige nabodisipliner er kognitiv nevropsykologi, kognitiv nevrovitenskap, nevrovitenskap, lingvistikk og sosialpsykologi.
Shin Date
Shin Date (伊達 信 Date Shin, født 15. desember 1906, død 6. mai 1960 ) var en japansk skuespiller.
Biografi
Date ble født i Nagano, men gikk på eliteskolen Kaisei i Tokyo.
I 1925 ble han medlem av teaterkompaniet Tsukijishogekijo, der han debuterte i stykket Gasu. Da dette teaterkompaniet ble spilttet opp i 1929, gikk han sammen med bl. a. Osamu Takizawa over til det venstreorienterte teaterkompaniet Tokyo sayokugekijo. Der brukte han mye tid på fagforeningsaktiviteter. I 1934 ble han medlem av Tomoyoshi Murayamas teaterkompani Shinkyogekidan der han spilte bl. a. i Kan Kikuchis Chichi kaeru og i Yuzo Yamamotos Doshi no hitobito. I 1935 spilte han i sin første spillefilm, Hyakunin no gassho, laget av J. O Studio. Den 19. august 1940 ble han sammen med andre skuespillere og regissører arrestert etter at de ble anklaget for å ha brutt den såkalte «Loven for opprettholdingen av samfunnsfreden», og deres teaterkompani ble oppløst.
Etter krigen var han første ansatt i teaterkompaniet Daini Shinkyogekidan, deretter i teaterkompaniet Bungakuza, før han ble med i teaterkompaniet Gekidan Mingei i 1952. I 1953 spilte han i filmen Yuake mae, regissert av Kozaburo Yoshimura.
Han fikk hjerneblødning den 29. april 1960 mens han leste manus for et fjernsynsteaterstykke i NHKs Osaka-avdeling. Han ble kjørt til Røde Kors-sykehuset, men døde den 6. mai. Han ble 53 år gammel.
Bisettelsen fant sted i Sabokaikan i Tokyos Chiyoda-distrikt.
Charlie Miller
Charles David «Charlie» Copeland Miller (født 18. mars 1976 i Glasgow) er en skotsk fotballspiller. Han spilte tidligere i den norske eliteserien for Brann og spiller i skotske Clyde FC.
Miller ble i yngre år regnet blant de mest talentfulle spillerne i Skottland. Som 17-åring i 1993 debuterte han for Rangers FC. Han fikk med seg fire seriemesterskap der, men han klarte aldri å etablere seg hundre prosent på laget. Han ble blant annet kritisert for at hans utensportslige livsstil ødela for full satsing på fotball.
Etter korte opphold i de engelske klubbene Leicester City og Watford gikk turen tilbake til Skottland og Dundee United FC i 2000. Der var det tydelig at han fikk gløden tilbake. Han fikk også sin eneste landskamp for i 2001.
I 2005-sesongen spilte Miller stort sett fast på Brann, og ble en av Sportsklubben Branns store profiler, til tross for at han ble flyttet rundt i de fleste offensive posisjoner på banen. I 2006-sesongen har Miller stort sett spilt på høyrekanten på Sportsklubben Branns midtbane, selv om han har gitt uttrykk for at han helst vil ha andre roller i laget.
Etter en lang periode vinteren 2006-2007 der Miller ønsket seg bort fra Brann, ble Miller fristilt fra sin kontrakt 31. januar 2007. I februar 2007 signerte Miller en avtale med den belgiske klubben KV Lierse. Han spilte deretter to år i Australia for Brisbane Roar FC og Gold Coast United FC, før han returnerte til Skottland og Clyde FC.
Fimose
Fimose, trang forhud, (phimosis), er en forsnevring av forhuden (prepucium) på penis, slik at den ikke kan trekkes tilbake over penishodet. Tilstanden trang forhud er oftest medfødt.
Dersom forhuden er så trangt at urinen får ekstra motstand ved vannlatning vil urinen presses mellom penishodet og forhuden slik at forhuden «blåses opp» under vannlatning. Dette kan gi betennelse av forhud og penishode, kalt balanitt.
I USA, samt i jødiske og muslimske miljøer, er det vanlig at forhuden fjernes raskt etter fødsel ved et inngrep som kalles omskjæring. I flere land er det vanlig å behandle fimose med omskjæring.
Gunnar Ørbeck
Han debuterte i Gamle Logen med fiolinkonsert e-moll av Mendelssohn (1924). Ørbeck studerte i Berlin under Andreas Moser, samt i København hos Henry Holst. Etterhvert ble han konsertmester i Opera Comique  og Nationaltheatret, såvel som kapellmester på Hotel Bristol. Han grunnla Oslo Strykekvartett (1938–48) med fiolinisten Øivind Bergh på 2. fiolin, Eilif Gunstrøm på bratsj og Arne Melsom på cello. Gunnar Ørbecks strykekvartett fortsatte virksomheten med Kai Angel Næsteby på 2. fiolin, Olaf W. Gunvaldsen på bratsj og Hans Balchen på cello. Ellers nevnes solokonserter med Bergen Filharmoniske Orkester og Trondheim Symfoniorkester. Med Ivar Johnsen ga han en sonateserie i Universitetets Aula (1958).
Fimose
Ved fire-års kontrollen hos barn oppvokst i Norge, er det prosedyre at man på helsestasjonen kontrollerer gutter for å se om det om det kan dannes en liten åpning i forhuden hvis denne trekkes litt bakover. Dersom det ikke kan skapes noen åpning, kan det være aktuelt å henvise til operasjon, som ofte er vanlig å gjøre i 6-7 års alder. I Norge er det vanlig å gjøre et inngrep som kalles "Y til V plastikk".
Fra puberteten kan trang forhud være plagsom ved reisning/ereksjon. Da kan det være smertefullt å trekke forhuden bakover over penishodet, og det kan gi smerte ved samleie.
Etter puberteten er det viktig å kunne trekke forhuden tilbake for rengjøring siden det dannes smegma (hudtalg), som kan bli betent.
Erik Kristen-Johanssen
Erik Kristen-Johanssen (født 13. mars 1901 i Oslo, død 30. januar 1976) var en norsk jurist og teatermann.
Han var sønn av regjeringsadvokat Kristen Johanssen, og studerte jus i utlandet. Han drev som forretningsmann, før han under andre verdenskrig kom i statens tjeneste, først ved Forsyningsdepartementet i London, og deretter ved handelsavdelingen ved ambassaden i Washington D.C.
Han hadde alltid hatt stor interesse for drama og scenekunst, og begynte som økonom ved Det Nye Teater i 1946. I 1948 ble han økonomidirektør ved Nationaltheatret, og i perioden 1961–1967 var han Nationaltheatrets teatersjef.
Han fikk i sin tid innredet og åpnet Amfiscenen, og brakte forfattere som Samuel Beckett og Eugen Ionescu til norske scener.
Erik Kristen-Johanssen var gift med skuespillerinne Else Ulrikke (Mojo) Grieg Muller fra Bergen, datter til Ludvig Müller.
Høring i lekser
Høring i lekser (finsk: Läksyn kuulustelu) er et maleri fra 1923 av den finske kunstner Yrjö Ollila (1887–1932).
Bildet viser en skolegutt i en sofa, ved siden av sitter hans mor med en bok i høyre hånd. På bordet står en vase med blomster, tett opp til ligger en annen bok.
Maleriet ble i 1927 innkjøpt til Finlands Nasjonalgalleri, og har vært vist på utstillinger i inn- og utland. Bildet inngår i den gruppe av 10 som finske kunstinstitusjoner har utvalgt til Europeanas billedkunstprosjekt 2016.
David Byron
Starten på karrieren hans innen musikken var i det kortvarige bandet Stalkers. Sammen med gruppens gitarist Mick Box dannet han gruppen Spice, starten på Uriah Heep. Spice eksisterte fra 1967 til 1969, da det gikk over til å bli Uriah Heep. Byron var med Uriah Heep fra 1969 til 1976 da han ble erstattet med John Lawton.
I 1975 utga Byron sitt første solo-album; Take no Prisoners. Et år senere, etter hele 10 utgivelser med Uriah Heep ble Byron avskjediget fra bandet grunnet sine alkoholproblemer. Etter dette skapte han Rough Diamond, sammen med Humble Pie gitarist Clem Clempson og ex-Wings trommeslager Geoff Britton. Gruppen utga en selvoppkalt LP før de la opp i 1977. Dette etterla Byron til å fortsette sin solokarriere. Hans andre utgivelse, Baby Faced Killer, ble ikke noen særlig suksess. Hans karriere endte i The Byron Band sammen med gitarist Robin George.
Hvalfjörður
Hvalfjörður (på norsk «Hvalfjord»), er en fjord som ligger på den vestre delen av Island mellom Mosfellsbær og Akranes. Fjorden er rundt 30 km lang og 5 km bred.
Navnet Hvalfjörður kommer av det store antallet hvaler som tidligere fantes og ble fanget der. Fram til 80-tallet var en av de største hvalfangsstasjonene på Island i denne fjorden. Tidligere ble det også drevet sildefiske i stort omfang i fjorden.
Under den andre verdenskrig hadde britiske og amerikanske styrker en marinebase i fjorden. En av bryggene som ble bygget av den amerikanske marinen ble senere tatt i bruk av hvalfangsselskapet Hvalur, frem til kommersiell hvalfangst ble avsluttet på 80-tallet.
Fram til slutten på 1990-tallet måtte reisende med bil kjøre en 62 km lang omvei rundt fjorden, langs Hringvegur, for å komme seg mellom Reykjavík og Borgarnes. I 1998 åpnet den undersjøiske tunnelen Hvalfjarðargöng for trafikk, noe som kortet ned reisetiden med rundt en time. Tunnelen er i underkant av 5,8 km lang og laveste punkt er 165 muh.
En ulempe med tunnelen er at reisende går glipp av den innerste delen av fjorden der landskapet består av en interessant blanding av vulkanske fjell og grønn vegetasjon om sommeren. Ved Botnsá kan man for eksempel se lupiner, forskjellige blomstersorter og mose, såvel som små skoger bestående av bjørk og bartrær. Området fremstår som et godt eksempel på skogplanting – et prosjekt som har pågått på Island i en del år.
En tursti til det høyeste fossefallet på Island, Glymur, starter innerst i fjorden.
Club Atlético San Lorenzo de Almagro
San Lorenzo de Almagro er en argentinsk fotballklubb fra Buenos Aires. Klubben ble grunnlagt 1. april 1908.
En av klubben mest kjente supportere er pave Frans som har fulgt klubben siden barndommen og har sesongkort.
Spillerstall
12. april 2021
Den legendariske saga om Olav den hellige
Den legendariske saga om Olav den hellige, norrønt Helgisaga Óláfs konungs Haraldssonar er en av kongesagaene, en helgenbiografi fra 1200-tallet om Olav den hellige fra 1000-tallet. Helgenbiografien om Olav skiller seg fra den tradisjonelle kirkelige legenden ved at den fremhever religionshistoriske og kongeideologiske aspekter ved Olavs hellighet.
Dette verket er tungt basert på den nå stort sett tapte Den eldste saga om Olav den hellige. Komposisjonen eller sammensetningen av teksten er meget primitiv og klossete, og sagaen består i prinsippet av en rekke adskilte anekdoter som er avledet fra skaldekvad.
Sentralt i sagaen står Olavs kristusliknende martyrdød. Sagaens skildringer av Olavs kamp og død på Stiklestad i 1030 sees på som en parallell til Kristi offerdød på korset på Golgata. Både Den legendariske saga og Flateyjarbóks Olavs saga understreker Olavs Kristus-likhet i den grad at han nesten fremstår som en norrøn kristusfigur.
Religionshistorikeren Gunnhild Røthe har i doktoravhandlingen Helt, konge og helgen pekt på den endetidsstemningen som preger fortellingen om slaget på Stiklestad. Kongens død blir forfattet som en kosmisk katastrofe. Fortellingen peker dels bakover mot før-kristne tanker omkring verdens undergang, og dels mot kristne apokalyptiske forestillinger. Således har martyrfortellingen om Olavs død doble referanserammer. Sagaens bilde av Olav som kriger kan sees både i lys av det før-kristne norrøne krigerideal og middelalderens korsfarerideal.
Makhatsjkala
Makhatsjkala (russisk: Махачкала́) er hovedstad (siden 1922) i den russiske republikken Dagestan, og ligger i luftlinje ca 1.600 km sør for Moskva - 1.807 km på landevej. Den ligger ved vestbredden av Kaspihavet, og hadde 572.076 innbyggere i 2010.
Geografi
Byen ligger på bredden av elvene Tsjerkes-ozen (Черкес-озень) og Tarnairka (Тарнаирка). Fra nordvest til sør krysses byen av kanalen Oktoberrevolusjonen (Октябрьской Революции). I byen ligger innsjøene Vuzovskoje, Ak-Gjol og Grjazevoje.
Byen er oppdelt i tre distrikter: Leninskij, Sovetskij, og Kirovskij.
Makhatsjkala ligger ca. 200 km nord for grensen mellom Russland og Aserbajdsjan. Den nærmeste by er Kaspijsk godt 20 km sørøst for Makhatsjkala.
Historie
Byen ble grunnlagt i 1844 som et russisk fort, og fikk bystatus i 1857. Opprinnelig fikk byen navnet Petrovskoje, etter den russiske tsaren Peter den store som besøkte regionen i 1722. Byen ble omdøpt til Petrovsk-Port i 1857, og i 1921 Makhatsjkala etter den lokale bolsjeviklederen Makhatsj. Byten het i en korterer periode Sjamilkala under Sovjetunionens oppløsningsperiode, til ære for den dagestanske frigjøringskjemperen Sjamil (1797-1871).
Under andre verdenskrig var i Makhatsjkala krigsfangeleir nr. 379 for tyske krigsfanger.
Et jordskjelv gjorde stor skade i mai 1970, og en stor del av den nåværende byen er gjenoppbygd/bygd siden da.
Siden starten på krigen i Tsjetsjenia har byen vært utsatt for en rekke terrorhandlinger.
855 Newcombia
855 Newcombia er en hovedbelteasteroide som befinner seg i den indre delen av asteroidebeltet. Den er en S-type asteroide. Den ble oppdaget den 3. april 1916 av Sergej Beljavskij fra Simeiz-observatoriet på Krim. Den er oppkalt etter den amerikanske astronomen Simon Newcomb.
Bureau of the Public Debt
Bureau of the Public Debt var en føderal amerikansk etat underlagt Finansdepartementet som lånte penger som behøvdes for å drive den føderale regjeringen og føre regnskap for den påfølgende gjelden. Lån utførtes ved å selge statsobligasjoner av varierende type. Etaten utbetalte renter til investorer og løste inn investorenes verdipapirer.
I 2012 ble Bureau of the Public Debt slått sammen med Financial Management Service til Bureau of the Fiscal Service.
Vangsvik
Vangsvik er ei bygd som ligger i Senja kommune i Troms og Finnmark på den sørlige delen av øya Senja, med utsikt over Solbergfjorden mot fastlandet. Vangsvik var administrasjonssenter for tidligere Tranøy kommune.
Befolkning og geografi
Vangsvik har ca. 350 innbyggere. Det er bebyggelse stort sett hele den 5 km lange veien bygda strekker seg, fra Hamna i vest til Rubbestad i øst. Folketallet går i bølger, og en senere trend viser tendenser til tilflytting av nye innbyggere. Bygda er godt plassert i forhold til Senjas rike friluftsliv. Tradisjonelt har man levd av kombinert fiske og jordbruk, men per i dag er fiskerbonden utdødt. Siste rest av jordbruksvirksomhet i dag er noe gressproduksjon. Vangsvik ligger sydvendt, og har et karakteristisk og lunt klima.
Skole, kirke, kultur og fritid
I Vangsvik ligger Vikstranda barne- og ungdomsskole. Skolen har gymsal og svømmebasseng. Bassenget er ideelt sett i drift 6 mnd hvert kalenderår. Bygda har også barnehage.
Vangsvik kirke er fra 1975. I tillegg har bygda samfunnshus, sanitetsbygg, eldreboliger og småbåthavn for lystbåter. I tillegg er det mange aktive lag og foreninger i bygden, blant annet for båtinteresserte, musikk og kultur, og innen idrett for ridning, ski, fotball og orientering.
Kommunikasjon
Vangsvik har forbindelse med fylkesvei 860 via den 2,5 km lange Fv 225. I tillegg strekker Fv 227 seg fra sentrum av bygda og østover til Rubbestad. Fra Vangsvik er det 18 km (15-20 min. med bil) til nærmeste by, Finnsnes, som er kommunikasjonshavn for Hurtigruten og hurtigbåt til Tromsø og Harstad. Senja Rutebil har flere daglige bussavganger mellom Vangsvik og Finnsnes. Til nærmeste flyplass, Bardufoss lufthavn, er det 62 km (ca. 1 time med bil).
Vikstranda grunnkrets
Innbyggertall i grunnkretsen:
Louise Karlsson
Louise Karlsson (født 26. april 1974 i Uddevalla) er en svensk svømmer.
Kob
Kob er en antilope som blir 70–100 cm høy over skuldrene, og veier mellom 80 og 100 kg. Ryggen har en oransjerød farge, som lysner mot hvitt på undersiden og beina. Den har hvite ringer rundt øynene og en svart stripe nedover føttene. De korte hornene som bare finnes hos hanner, er rundt 50 cm lange og noe S-formet.
Koben er dagaktiv, men holder seg i ro på det varmeste av dagen. De lever i grupper med enten hunner og kalver, eller bare hanner. Disse gruppene består vanligvis av mellom 5 og 40 individer.
Austroniidae
Austroniidae er en gruppe som hører til blant parasittvepsene og er en familie i ordenen vepser. Det er en artsfattig gruppe som omfatter bare tre kjente, nålevende arter fra Australia, dessuten én fossil art. Ingenting er kjent om biologien deres.
Utseende
Små (4–6 mm), slanke, svarte vepser. De kan minne om små darwinveps (Ichneumonidae). Antennene er lange og trådformede og består av 16 ledd. Hodet er relativt lite og rundt med nyreformede fasettøyne og tre punktøyne i pannen. Forkroppen (thorax) er blanksvart, kledt med fine, lyse hår, noen snaue felter. Beina er middels lange og kraftige og gulbrune. Vingene er store, forvingene omtrent trekantede med stort, brunt vingemerke (pterostigma) og to skrå tverr-årer. Fra den ytterste av disse går det en loddrett åre opp til vingemerket. Bakkroppen er festet til spissen av propodeum (første bakkroppsledd, som er sammenvekst med thorax) med en smal, en-leddet "stilk" (petiolus) og er pæreformet, blank med fine, lyse hår. Hunnens eggleggingsrør er ganske kort.
Levevis
De tre nålevende artene er funnet i fuktige, tempererte skoger i Sør-Australia og Tasmania. Ellers er ingenting kjent om biologien deres.
Fjordruta
Fjordruta er en sammenhengende vandrerute med start i Kristiansund, den går igjennom kommunene Aure, Hemne, Rindal, Surnadal og Halsa. Langs ruta, som ble påbegynt i 1994, er det 13 turisthytter, alle drevet av Kristiansund og Nordmøre Turistforening.
Ruta starter ved Kristiansund lufthavn, Kvernberget og går via fergesambandet Seivika (Kristiansund) – Tømmervåg (Tustna) til den første hytten (Trollstua) som ligger på sørenden av Tustna. Videre går ruta over til Gullsteinvollen og videre til Imarbu som ligger ved Imarsundet og over Ertvågsøya og inn til fastlandet ved Aure, den fortsetter så på nordsiden av Vinjefjorden, innom Vinjeøra og videre på sørsiden av Vinjefjorden hvor den avsluttes på Halsa. Fra start til slutt har ruta en distanse på 190 km.
Hyttene i Fjordruta er alle nær bilvei, slik at turene kan legges opp med både korte og lange turer, og gjør rutenettet barnevennlig. Rutene går også gjennom ulike terreng, og rutene er lagt opp slik at de skal være behagelige å gå.
Hytter
Fjordruta består av 13 turisthytter som drives av Kristiansund og Nordmøre Turistforening. Hyttene blir listet opp i rekkefølge fra Tømmervågen på Tustna.
Emissær
Nesten uten unntak ble emissærene rekruttert fra folket, det vil si fra et sosialt sjikt av gårdbrukere, fiskerbønder, jordarbeidere og håndverkere. Fra ca. 1860-1960 var det vanlig at en emissær arbeidet som predikant i vinterhalvåret, og utførte sitt andre arbeid om sommeren. Emissæren reiste fra sted til sted og holdt møteuker, som oftest på bedehus på små steder. På den måten kom han i nær kontakt med folk som var engasjert i misjon. Om det var god respons på møtene, kunne han bli stående i vekkelse i mange uker. I samtale med enkeltpersoner øvet emissæren sjelesorg og på møtene talte han til omvendelse.
Emissærer som reiste for indremisjonsorganisasjoner var i sitt arbeid opptatt av vekkelse og av å styrke bedehusforsamlingene. Om de reiste for ytremisjonsorganisasjoner var de i tillegg opptatt av å samle inn midler til å drive ytremisjonsarbeidet.
I løpet av etterkrigstiden, mellom 1950 og 1980 skjedde et hamskifte i de lavkirkelige organisasjonene i Norge. Målgruppen i bedehusene ble mindre styrt av årsrytmen i gårdsarbeidet, og personalpolitikken tilsa i større grad fulle stillinger. Organisasjonene styrket kretsadministrasjonen, og etablerte dedikerte stillinger for deler av virksomheten, som barne- og ungdomsarbeidet. I noen tilfeller ble tjenesten som emissær integrert med administrativt arbeid. I den samme perioden endret reiselivet seg i Norge, og det var ikke lenger naturlig og nødvendig å reise i flere uker av gangen.
First Capital Connect
First Capital Connect (FCC) var et jernbaneselskap i England som begynte med persontrafikk på det britiske jernbanenettet 1. april 2006. Det var eid av First Group og driftet trafikken på pendelruten Thameslink mellom Bedford og Brighton via London fra april 2006 til september 2014, kombinert med strekninger på East Coast Main Line fra King's Cross og Moorgate til Peterborough, Cambridge og King's Lynn. Disse strekningene ble tidligere driftet av Wagn.
Selskapet opphørte da anbudet utløp i september 2014.
Lerkendal stadion
Lerkendal stadion er hjemmearenaen til Rosenborg Ballklub og ligger i bydelen Lerkendal i utkanten av Trondheim sentrum. Stadionet ble åpnet 10. august 1947 og ble i begynnelsen først og fremst brukt av SK Freidig og FK Kvik. Rosenborg ble ikke leietager før i 1957. Tilskuerrekorden er 28 569 og ble satt i seriefinalen mot den 15. oktober 1985 da Lerkendal fortsatt hadde en stor ståtribune og det var ståplasser i klokkesvingen. I dag er kapasiteten kun 21 421 tilskuere. Etter en rekke ombygninger på 1990- og begynnelsen av 2000-tallet fremstår stadionet som et av Norges mest moderne.
Historie
Konstruksjonen av Lerkendal stadion begynte på 1930-tallet, og den ble åpnet 10. august 1947. Den bestod da av en hovedgressbane, to håndballbaner, to tennisbaner og en løpebane. Tilskuerkapasiteten var 37,000. Langsidene besto av midlertidige tretribuner, sørsiden hadde seteplasser, og på nordsiden var det bare ståplasser. Den første ombyggingen fant sted før 1962-sesongen, da tretribunene ble erstattet med betong på begge langsidene. Flomlys ble installert i 1968 etter krav fra UEFA.
I 2012 solgte RBK tomten utenfor Lerkendal stadion til eiendomsutvikler Arthur Buchardt for 66 millioner kroner. På Lerkendal stadions gamle parkeringsplass står nå hotellet Scandic Lerkendal.
Konsertarena
I 2005 ble det også tatt initiativ for å gjøre Lerkendal til en nasjonal konsertarena, og 19. august samme år gikk Lerkendal Live '05 av stabelen. På programmet stod Kaizers Orchestra, Hellbillies, Wig Wam, D.D.E. og Ravi og DJ Løv, som til sammen holdt en konsert på mellom fire og fem timer. 22. juli 2008 spilte også Iron Maiden på Lerkendal. A-ha spilte på Lerkendal 4. september 2010.
Søknad EM i fotball 2016
I forbindelse med en felles norsk-svensk søknad om å arrangere fotball-EM i 2016, var Trondheim kandidat for å være en av vertsbyene. Lerkendal skulle da utvides til å romme 40,000 sitteplasser, noe som vil si en stor utbygging av dagens stadion. Etter at det ble annonsert at fotball-EM 2016 gikk til Frankrike, ble disse planene skrinlagt.
Søknad EM i fotball for kvinner 2025
Norge søker sammen med Sverige, Danmark og Finland om å arrangere fotball-EM for kvinner i 2025. Dersom den fellesnordiske søknaden blir valgt vil Trondheim og Oslo være de to norske arrangørbyene, med henholdsvis Lerkendal stadion og Ullevaal stadion som arenaer.
Supercupfinalen
18. september 2014 ble Lerkendal tildelt Supercupfinalen for 2016. Den ble spilt den 9. august. Real Madrid vant 3–2 over Sevilla etter ekstraomganger.
Erik Gustavson (offiser)
Karriere
Gustavson er utdannet luftvernartillerist fra Luftforsvarets befalsskole, Luftkrigsskolen 1980-83, Forsvarets stabsskole og Forsvarets høgskole. Han har tjenestegjort ved Nes batteri i Nikebataljonen og har vært troppsjef, batterisjef og bataljonsjef ved Ørland hovedflystasjon og Bardufoss flystasjon. Han har tjeneste fra L-70 kanonluftvern, Norwegian Adapted Hawk (NOAH) og Norwegian Advanced Surface to Air Missile System (NASAMS). Han har også tjenestegjort ved Luftkrigsskolen, Forsvarets stabsskole og Forsvarets overkommando.
Han ble utnevnt til oberst i mai 2002 og tilsatt som sjef for Forsvarets luftvern utdannings- og kompetansesenter. Han ble utnevnt til brigader i august 2003 og tilsatt som luftkommando- og kontrollinspektør, transformasjonsinpektør fra 1. august 2004, stabssjef i Luftforsvarsstaben 2005-09 og norsk seniorrepresentant ved U.S. CENTCOM 2009-10. Han ble utnevnt til generalmajor og tiltrådte som sjef for Operasjonsavdelingen i Forsvarsstaben i august 2010. I januar 2014 ble han utnevnt til generalløytnant og tiltrådte stillingen som sjef for Forsvarsstaben og stedfortredende forsvarssjef. Gustavson var i 2014 medlem i rådet "Board of Protectors" for Norsk Militær Tattoo. Han gikk av med pensjon fra Forsvaret etter oppnådd aldersgrense 31.august 2019. Fra 1. september 2019 startet han som Generalsekretær i Norsk reservistforbund (NROF)
Utmerkelser
Han er tildelt Forsvarets hederskors, Forsvarsmedaljen med laurbærgren, Politimedaljen med laurbærgren,Forsvarsmedaljen med to stjerner, Luftforsvarets vernedyktighetsmedalje med tre stjerner, offiser i Den nasjonale fortjenesteorden Frankrike, Norske Reserveoffiserers Hederstegn, Forsvarets medalje for feltsport,Forsvarets medlalje for skyting, Nijmegenmedaljen, Svenska Reservunderofficersförbundets förtjänsttecken i guld
Vladimir Solovjov
Vladimir Sergejevitsj Solovjov (russisk: Владимир Сергеевич Соловьёв) (født i Moskva, død  samme sted) var en russisk filosof, lyriker og kritiker, i sitt arbeide kjent for en mystisk tilnærming, der visdomsikonet Sofia var sentral.
Bakgrunn
Hans far, Sergej Mikhajlovitsj, var professor i historie ved byens universitet og har i ettertiden blitt anerkjent som en av landets ledende. Solovjet studerte samme sted (1869–74) under blant annet Pamfil Jurkevitsj, og publiserte sine første verk innen teologi (1874).
Filosofisk og litterært virke
Etter flytting til St. Petersburg (1877) var han byråkrat og tok samtidig doktorgrad i teologi (1880) ved byens universitet. Han holdt i 1880 forelesninger i filosofi ved Sankt Petersburgs universitet, men ble tvunget til å slutte med dette etter at han i en offentlig tale hadde oppfordret keiser Aleksander III til å benåde sin fars mordere.
Han lenve deretter som en enstøing. Solovjov inntar en fremstående plass i det russiske tenknings historie. Han fordypet seg i tidens viktigste apørsmål av religiøs og sedelig art; han begynte som materialist, men sluttet som ren idealist med et sterkt mystisk anstrøk. Han stod slavofilene temmelig nær i sin tro på Russlands verdenshistoriske oppdrag som et «tredje Roma», men delte ikke deres trangsynte nasjonalisme eller deres tro på den russiske bondekommunens fortreffelighet.
I Sankt Petersburg ble han godt kjent med Fjodor Dostojevskij og antas å være modell i Brødrene Karamasov (utgitt 1880). Solovjov hadde en meget forsonlig holdning og ivret for en forening av alle kristne kirker med gjensidige konsesjoner, men var en avgjort motstander til tolstojanismen, særskilt dens sats om «ikke-motstand mot det onde». Han vakte stor oppseelse med sine forelesninger om det «gudemenneskelige» (Bogutjelovětjestvo) 1877–81 og om Fjodor Dostojevskij 1881–83. Solovjov arbeidet i det vesentlige med epistemologi og filosofi frem til sin død. Med sin bror fremarbeidet han en oversettelse av Platon.
Statsrådets viseformann (Polen)
Statsrådet viseformann var landets visestatsoverhode 1952–1989.
Ifølge artikkel 24 i forfatningen av 1952 skulle Sejm under sitt første møte etter parlamentsvalget velge Statsrådets medlemmer blant sine egne medlemmer. Statsrådet bestod av formannen, fire viseformenn, sekretæren og ni medlemmer. Marskalken og visemarskalkene av Sejm kunne bli valgt som viseformenn eller medlemmer av Statsrådet.
Ifølge en endring av forfatningen i 1976 ble antallet medlemmer økt til elleve.
Statsrådets mandatperiode samsvarte med Sejms mandatperiode: fire år.
Lizabeth Scott
Lizabeth Scott (født 29. september 1922 i Scranton i Pennsylvania, død 31. januar 2015 i Los Angeles) var en amerikansk sanger og skuespiller.
Lisbeth Scott studerte til å bli skuespiller ved Alvienne School of Drama. Hennes skuespiller-debut i en film var i You came Along fra 1945 der hun spilte mot Robert Cummings. Scott spilte også i Desert Fury (1947) og mot Kirk Douglas i Natt over New York (1948) og i 1949 spilte hun i filmen For sent for tårer. I 1972 hadde hun sin siste filmopptreden, i Skyt ikke på skribenten, sammen med stjerner som Michael Caine og Mickey Rooney. Etter det har hun i stor grad holdt seg unna offentlighetens søkelys, og hun har takket nei til mange forespørsler om intervju og TV-opptredener. I 2001 sto Scott oppført som en av kjendisene som skulle komme til Michael Jackson sitt 30-årsjubileum som vist i USA på TV-kanalen CBS. Lizabeth Scott ble tildelt en stjerne på Hollywood Walk of Fame for hennes mange bidrag til den amerikanske filmindustrien. Stjernen ligger ved 1624 Vine Street i Hollywood.
856 Backlunda
856 Backlunda er en hovedbelteasteroide. Den ble oppdaget den 3. april 1916 av Sergej Beljavskij fra Simeiz-observatoriet på Krimhalvøya. Den er oppkalt etter den svensk-russiske astronomen Johan Oskar Backlund. 856 Backlunda er en C-type asteroide. Den er 45 km i diameter, har en rotasjonsperiode på 12.1 timer og bruker 3 år og 10 måneder (1.389 dager) rundt solen.
Teaterhøgskolen
Utdanningen har lokaler i Seilduksfabrikken på Grünerløkka i Oslo, sammen med opera- og ballettutdanningene. Inntil 2003 holdt man til på Aker Brygge i Oslo.
Studietilbud
Bachelorutdannelsen i skuespillerfag er treårig og skal gi studentene forutsetninger til profesjonelt skuespillerarbeid i teater, film, TV og radio. Pedagogikken er basert på Konstantin Stanislavskijs prinsipper. Utdannelsen innebærer både opplæring i skuespill og i støttefag som musikk, dans, bevegelse og stemmebruk.
Masterutdannelsen i teater er et toårig studium som er basert på bachelorgrad i teater eller tilsvarende. Studiet skal bidra til at studentene kan flytte faggrenser, bringe inn nye perspektiv og skape utfordrende kunstneriske uttrykk.
Den praktisk-pedagogiske utdannelsen i teater er en lærerutdannelse for skuespillere og regissører som er normert til ett års studier (60 studiepoeng).
Opptak
Skolen tar opp 10 studenter til bachelorutdanningen i skuespillerfag årlig, og søkertallene ligger normalt mellom 500 og 800. Man må gjennom tre runder med opptaksprøver. På den første fremfører man kun en monolog. Fra første opptaksprøve er det ca. 120 som går videre. På andre prøve fremfører man igjen en monolog og man kan i tillegg bli utfordret til improvisasjon. Kommer man videre fra denne er tredje prøve to uker lang. Da blir man testet i alt fra sang, dans, rolleinstruksjon og scenedialog.
Jan Groth (1946–2014)
Jan Leonard Groth (født 25. februar 1946 i Greåker, død 27. august 2014 i Fredrikstad) var en norsk rockevokalist. Han debuterte i 1964 med singelen Burning Needles/Inside Love, med tekst og melodi av Thor G. Norås. Groth debuterte på MANU Records.
Tidlig på 1970-tallet var Groth medlem av rockegruppen Aunt Mary. På 1980-tallet var han sentral i norsk kristenrock. Senere år fulgte karrieren to spor: dels tolkninger av Aage Samuelsens sanger, og dels bandet Just 4 Fun med Hanne Krogh, Marianne Antonsen og Eiríkur Hauksson. Just 4 Fun deltok for Norge i Eurovision Song Contest 1991 med låten «Mrs. Thompson».
Jan Groth ga ut platen Bridges Or Walls i februar 2006. Det er pop-rock med et snev av roots. I 2007 ga Groth ut Sanger fra T.B. Barratts salmebok til markeringen av 100-årsjubileet for pinsebevegelsen i Norge. Han vokste selv opp i pinsebevegelsen, og opptrådte ofte med sanger fra sitt barndomsmiljø.
Jan Groth døde etter å ha vært kreftsyk et års tid. Han var far til Stephan Groth i Apoptygma Berzerk og musiker Jonas Groth.
Stethoperma
Stethoperma er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore, mer eller mindre brunlige trebukker. Antennene er omtrent så lange som kroppen hos hunnene, mye lengre hos hannene. Pronotum er nærmest sylindrisk uten pigger på sidene, omtrent så bredt som langt. Dekkvingene har markerte "skuldre" og gjerne lyse flekker eller striper.
Utbredelse
Slekten har en ganske begrenset utbredelse i de østlige og sørøstlige Brasil.
Aarup kommune
Aarup kommune er en tidligere dansk kommune i Fyns amt som eksisterte fra 1970 til 2006, beliggende på øyen Fyn. Siden kommune- og regionreformen 2005–2007 er kommunen fra og med 1. januar 2007 innlemmet i den nye Assens kommune i Region Syddanmark. Den tidligere kommunen ble dannet ved kommunalreformen i 1970.
Panama under Panamerikanske leker 1959
Panama under Panamerikanske leker 1959. Panama deltok i de tredje Panamerikanske leker som ble arrangert i Chicago mellom 27. august og 7. september 1959. De kom på tolvteplass med fire sølv og fire bronsemedaljer.
CSAM
Clinical Systems All Managed (CSAM) er et akronym benyttet i forbindelse med IKT-utviklingen ved Oslo universitetssykehus HF på slutten av 90-tallet i forbindelse med at Rikshospitalet flyttet fra Oslo sentrum til Gaustad.
CSAM omfattet alle metoder og løsninger som skulle til for å planlegge en helhetlig tilnærming til problemkomplekset som følger av at store sykehus har et betydelig antall ulike kliniske løsninger. Formålet med CSAM-initiativet var å sikre det nye sykehuset en tryggere og mer effektiv pasientbehandling gjennom en helhetlig prosess og integrasjon mellom systemer. Denne formen for helhetlig tilnærming er senere blitt kalt eHealth eller EHelse på norsk.
Anthony Browne
Anthony Browne (født 11. september 1946 i Yorkshire) er en britisk illustratør og bildebokforfatter.
CSAM
Gjennom CSAM-initiativet ble enkelte løsninger utviklet som sykehuset valgte å kommersialisere i 2005 gjennom sitt heleide forskningsselskap Medinnova AS. I 2010 ble Medinnova slått sammen med Universitetet Oslos forskningsselskap Birkeland og i dag heter det sammenslåtte innovasjonsselskapet Inven2.
Medinnova AS etablerte i 2005 aksjeselskapet CSAM Health som de i 2007 fikk oppkapitalisert gjennom investorene Jens Ulltveit-Moe og Morits Skaugen samt gründer Sverre Flatby. Skaugen og Ulltveit-Moe solgte seg ut av selskapet i 2012. I 2014 gikk Private Equity-selskapet Priveq Investment (www.priveq.se) inn på eiersiden i 2014 samtidig som Inven2 AS solgte sin eierandel i CSAM.
Anthony Browne
Anthony Browne har siden debuten med Through the magic mirror i 1976 utgitt over 30 titler, hvorav de fleste er oversatt til språk over hele verden. Hans surrealistiske og detaljrike malerier, blant annet av gorillaer i menneskelige hverdagsmiljøer, og enkle, men åpne og rike historier har vært nyskapende innenfor bildeboksjangeren.
Gyda Sveinsdatter
Gyda Sveinsdatter (født ca. 980, død ukjent) var datter av kong Svein Tjugeskjegg av Danmark og hans hustru Gunhild av Polen.
Gyda ble gift med nordmannen Eirik Håkonsson, Ladejarl i Trøndelag, sønn av Håkon jarl, en gang mellom 996 og 999. Året etter bryllupet født hun ham sønnen Håkon Eiriksson. Det kan hende de fikk flere barn, men kongesagaene nevner dem ikke. Etter at Eirik Håkonsson fikk kong Olav Tryggvason drept i slaget ved Svolder i 1000 fulgte hun antagelig sin mann til Norge og var i prinsippet Norges dronning, men kongesagaene forteller ikke mer om hennes videre skjebne.
Norgesmesterskapet i orientering 2016
Norgesmesterskapet i orientering 2016 bestod av flere arrangementer som i 2016 kåret norgesmestere i orientering.
Hovedmesterskapet ble arrangert i Bergen 7.-8. mai og Bodø og Fauske 8.-11. september. Kongepokalene ble vunnet av Marianne Andersen og Carl Godager Kaas.
Sprint
Dato: 7. mai
Sted: Bergen Lengde: 3.48 km
Mellomdistanse
Sted: Bodø Lengde: 4.77 km
Langdistanse
Dato: 8. september
Sted: Fauske Lengde: 8.94 km
Ultralang distanse
Dato: 22. oktober
Sted: Kråkerøy Lengde: 16.2 km
Nattorientering
Dato: 23. september
Sted: Stavanger Lengde: 7.75 km
Stafett
Dato: 11. september
Sted: Fauske
Sprint
Sted: Bergen Lengde: 3.88 km
Mellomdistanse
Sted: Bodø Lengde: 5.65 km
Langdistanse
Sted: Fauske Lengde: 13.31 km
Ultralang distanse
Sted: Kråkerøy Lengde: 24.5 km
Sprintstafett
Dato: 8. mai